510 xiquets i xiquetes comencen hui les Escoles Esportives Municipals
01 de octubre de 2018

Carcaixent

Hui dilluns 1 d’octubre comencen les classes de les Escoles Esportives Municipals, cada modalitat ho farà en la instal·lació esportiva i segons els horaris que hi ha per a cada escola esportiva i grup. Enguany arranca un curs esportiu amb més de 510 alumnes inscrits, quasi 70 més que l'any passat,  en diferents modalitats des dels 3 fins als 13 anys en què s’ha intentat incloure la major varietat esportiva possible. Entre les modalitats ofertades, estan els esports convencionals com el futbol o el tenis, activitats i esports de ritme com les activitats coreogràfiques, el ball esportiu o la gimnàstica rítmica, entre d'altres. També, s’hi inclou la modalitat de multiesport per als més xicotets amb la intenció de fer una incorporació més general i progressiva a la pràctica esportiva.

Les inscripcions encara estan obertes per a aquelles modalitats en què encara hi ha places. Horari d’informació, de dilluns a divendres de 12h a 14h, al Departament d’Esports.